તો યુવા મોરચા ગુજરાત પ્રદેશના મહામંત્રી હિતેષભાઈ પેટેલે ટવીટ કર્યું છે કે, “ગઈકાલે જે પટેલ સમાજ ઊંચ્ચા દેખાવાની ફેશનમાં વ્યસ્ત હતા. તે આજે સૌથી પાછળ ( પછાત ) હોવાથી સ્પર્ધા કરી રહ્યા છે.” આમ સરકારના બચાવમાં પણ ભાજપના કાર્યકર્તાઓ લાગી ગયા હોય અને નેટ પર ચાલી રહેલા વોર માં ડેમેઝ કંટ્રોલ કરતા નજરે પડી રહ્યા હતા. નેટ બંધ થયું ત્યારે ટવીટર પર ઘણા બધા હેસટેગ ખુબ જ ટ્રેન્ડ કર્યા હતા જેમાં મુખ્યત્વે #anamat, #BenDontBanInternet, #netBan, #StatInternetBan જેવા હેસટેગ સાથે સોહન જૈન લખે છે કે – “ જો જો જરા કયાંક અનામત નાબૂદ કરતા કરતા, ગુજરાતમાંથી ઈન્ટરનેટ જ નાબૂદ ન થઈ જાય..!! ” , તો દિપેજ ભાટીયા લખે છે કે, “હાર્દિકના બર્થડે ને “NO Internet Day” તરીકે જાહેર કરી દેવો જોઈએ..!! ” અમદાવાદના ધ્વનીત લખે છે કે – “પહેલાના સમયમાં લોકો પૂછતા હતા કે, તમારે ત્યાં લાઈટ છે ? લાઈટ આવી?, જ્યારે આજના સમયમાં પૂછે છે કે તમારે નેટ ચાલુ છે? 3G આવ્યું? ” તો લોકો કટાક્ષમાં એવું પણ લખી રહ્યા છે કે, “નેટ બંધ છે, પાછો રવિવાર છે, બહાર વરસાદ પણ જોરદાર છે, હે.. કુદરત તું આટલી બધી ક્રુર ના બન..!! ”. વળી એક મહાશય જોકસ કરતા કરતા લખે છે કે, “યાર જો તો ખરા ક્યું સ્ટેશન આવ્યું. અંધારામાં ખબર નથી પડતી? તો બિજા મિત્રએ જવાબ આપ્યો તારો મોબાઈલ જોઈલે નેટ છે? તો મિત્રએ જવાબ આપ્યો ના નથી, તો સામેના મિત્રએ કહ્યું, અરે યાર નેટ નથી ને તો આપણે ગુજરાત પહોંચી ગયા છીએ..!! ” તો ફાલ્ગુની વસાવાડા ઓઝા લખે છે કે, “ફલીપકાર્ટ , સ્નેપડીલ , મયંત્રા, ખુબ જલ્દીથી ગુજરાતમાં તેમના સ્ટોર ખોલશે કારણકે વારંવાર નેટ બંધ હોય છે..!! ”. એક મિત્ર મુખ્યમંત્રી અનંદીબેન પટેલ ને પુછે છે કે, આવી રીતે શું ચુંટણી વખતે પણ ૧૦-૧૫ દિવસ માટે તમે ઈન્ટરનેટ પર પ્રતિબંધ લગાવી દેશો ? કોઈ લખે છે કે ” નેટ પર પ્રતિબંધ જેવા પગલાથી ગુજરાત નોર્થ કોરીયા બની રહ્યું છે.” તો કોઈ લખે છે કે ગુજરાતની તમામ સમસ્યાઓનો ઉકેલ “ઈન્ટરનેટ બેન હોય તેવું સરકાર માને છે, એવી છાપ લોકોના માનસ પર પડી રહી છે. લોકો અંતમાં કહે છે કે, ” હવે જો ઈન્ટરનેટ બંધ થાય તો બધા ફરીથી પોસ્ટકાર્ડ અને પત્રો લખવા માંડજો..!! “.